Partizánsky prepad Rudnian

**Partizánsky prepad [[Rudňany|Rudnian]]** alebo aj **partizánsky prepad [[Rudňany|Koterbách]]** bola diverzia vykonaná 3. diverznou rota Dranišnikova partizánskej brigády Gottwald. 15. septembra 1944. Partizáni zničili banské zariadenia, metalurgickú prevádzku podniku Ruda (v tom čase súčasť koncernu Hermanna Göringa), elektráreň a vozový park.

## Predohra
Obec Rudňany sa nachádza v Hnileckých vrchoch, v severovýchodnej časti Slovenského rudohoria, a od svojho vzniku mala trvalú spojitosť s rudným baníctvom. Ťažila sa železná, medená, ortuťová ruda. Bane od roku 1895 patrili Vítkovickým železiarňam. Za Československej republiky investovali Vítkovice do povrchových prevádzok. Vybudovali pražiareň rudy *„Starý povrchový závod“* a triediareň, ako aj aglomeráciu a ortuťovňu. Bane a závody boli napájané elektrickým prúdom elektrárňou s výkonom 2 x 1&nbsp;500 kW. Závodná vlečka normálneho rozchodu spájala závod zo železničnou stanicou Markušovce. Za Slovenskej republiky bane ovládal nemeckoslovenský koncern Ruda, predstavujúci súčasť nadnárodného kolosu Herrmann Göring Werke.

Partizánska brigáda Klement Gottwald bola jediná špecializovaná diverzná partizánska brigáda vyslaná na územie Slovenska Ukrajinským štábom partizánskeho hnutia v Kyjeve. Brigáda prešla na Slovensko 9. augusta a až do spojenia s Červenou armádou 31. januára v Heľpe sa sústreďovalo na diverzie na železničných a cestných komunikáciách, telefónnej a elektrickej sieti a priemyselných podnikoch.

## Prepad
Prepad uskutočnila 15. septembra 1944 večer 3. diverzná rota Dranišnikova partizánskej brigády Gottwald, ktorá pôsobila v oblasti Spišská Nová VesRožňavaSmolníkGelnica. Zúčastnilo sa ho 50 mužov rozdelených do 3 skupín. Prvej skupine velil Dranišnikov sám, druhej velil politruk Ivan Siľčenkov a tretej náčelník štábu Stepan Ivachno. Malá posádka mestečka utrpela značné straty a zastavila odpor. V cechoch huty začal s diverziou zástupca veliteľa, míner Vladimír Mironov. Ten sa snažil vyhodiť do vzduchu len tie prevádzky, ktoré by okupanti nemohli hneď opraviť a zároveň so zreteľom na budúce oslobodenie mesta bolo treba chrániť zo základné zariadenia. Partizánskym mínerom pomáhali robotníci: radili im, čo treba vyhodiť do vzduchu, spáliť a čo jednoducho rozobrať a schovať. Okrem banských prevádzok bola zničená garáž s vozovým parkom. Pred odchodom partizáni rozbili závodný trezor a rozdelili peniaze (údajne 2 milióny) robotníkom. Pri ústupe z úspešného prepadu partizáni pri Závadke narazili na nemeckú zaisťovaciu jednotku. V prestrelke padli Jurij Maľcev a Pavel Rodin. Dmytro Barbuš bol ranený do nohy.

Podľa správy partizánskej brigády Gottwald bola počas diverzie zničená ústredná elektráreň s kapacitou 8 mil. kWh elektrickej energie za rok, metalurgický závod Göringovho koncernu s mesačným spracovaním 25&nbsp;000 ton železa, 4 bane s mesačnou ťažbou 25&nbsp;000 ton železnej rudy, telefónna ústredňa, zničených 9 áut, 1 motocykel.

## Dohra
Partizáni sa podľa správy vrátili do Rudnian 16. septembra, zistili, že Nemci po prepade uväznili celú administratívu. Partizáni vyprázdnili sklad bane a vzali si obuv a sedlá.
17. septembra Nemci opäť vtrhli do Rudnian na troch nákladných autách s tankom a agitačným autom. Amplión na kraji lesa po slovensky a po rusky vyzýval partizánov nedotýkať sa priemyselných závodov. 

Po partizánskej diverzii kontaktoval riaditeľ koncernu Ruda nemeckej brannej moci na Slovensku s požiadavkou obnovenia dodávok elektrickej energie, najmä pre čerpadlá, aby nedošlo k zatopeniu baní. Kvôli vysokému výkonu čerpadiel tieto mohli byť napájané len z iného výkonného zdroja prostredníctvom
vysokonapäťového 22 kV vedenia. Najbližšia linka tohto vedenia však bola až v banskom centre Slovinky vo vzdialenosti 17 km od Rudnian. Vedenie baní požadovalo od Slovenských elektrární výstavbu prípojky, čo bolo najskôr odmietnuté kvôli údajnému nedostatku materiálov. Riaditeľ koncernu Ruda nechal materiál priviezť od firmy Hoffman až z Drážďan a Slovenské elektrárne
museli stavbu realizovať. Išlo o jedinú väčšiu elektrárenskú stavbu v období od Slovenského národného povstania po oslobodenie Slovenska.

Ďalšia deštrukčná činnosť postihla Rudňany pri nemeckom ústupe, kedy Nemci zničili pražiareň rudy a elektráreň. Z modernej rotačnej pece na úpravu rudy v vymontovali súčiastky a odviezli aj ďalšie  zariadenia a materiál v hodnote 11,6 mil. Kčs.

Rekonštrukčné práce na banskom komplexe v Rudňanoch prebiehali od marca do októbra 1945, kedy bola spustená prevádzka. Obnovilo sa viacero strojov, vrátane spiekarne rudy a rotačnej pece. Bane vo vlastnej elektrárni nainštalovali v roku 1946 novu turbínu a zdvojnásobili jej výkon.

## Poznámka


## Referencie

Kategória:1944 na Slovensku
Rudňany
Kategória:Česko-slovenský odboj počas druhej svetovej vojny
Kategória:Rudňany
Kategória:Bitky v 1944